**ՍԻՍԻԱՆԻ ՀԱՄԱՅՆՔԻ ՂԵԿԱՎԱՐ ԱՐԹՈՒՐ ՍԱՐԳՍՅԱՆԻ ՇՆՈՐՀԱՎՈՐԱԿԱՆ ՈՒՂԵՐՁԸ ԳԻՏԵԼԻՔԻ ԵՎ ԴՊՐՈՒԹՅԱՆ ՕՐՎԱ ԱՌԹԻՎ**

Սիրելի դպրոցականներ, ուսանողներ, մանկավարժներ և ծնողներ, շնորհավորում եմ Գիտելիքի և դպրության օրվա առթիվ: Այսօր  գիտելիքն  ու  կրթությունը ամենաթանկ կապիտալն ու մարդկային  առաջընթացի ամենակարևոր նախապայմաններն  են: Պետության  վաղվա օրը երաշխավորված է, եթե հասարակությունը կրթված է և մենք բոլորս քաղաքացիական բարձր պատասխանատվություն ունենք մասնակցելու հայրենասեր, բանիմաց ու կիրթ հասարակության կայացմանը:

Մեկնարկում է նոր ուսումնական տարին, լի՝ նոր հույզերով, նոր սպասելիքներով ու ձեռքբերումներով: Թող այն լինի առավել հագեցած և արդյունավետ, քանզի որակյալ կրթությունը մեր ժողովրդի կյանքում մշտապես եղել է գերակա նպատակ: Կարևորելով որակյալ կրթության դերը հասարակության զարգացման գործում, պատրաստակամ եմ աջակցելու դպրոցի և ուսումնառության զարգացման բոլոր ջանքերին` ի բարօրություն այսօրվա և վաղվա Սիսիանը կերտող քաղաքացու:

Սիրելի հայրենակիցներ, հատկապես ջերմորեն շնորհավորում եմ դպրոցի և բուհի շեմն առաջին անգամ ոտք դնող երեխաներին և ուսանողներին` նրանց մաղթելով լուսավոր ճանապարհ և բարձր առաջադիմություն, իսկ մանկավարժներին՝ ում վստահված է սերունդների կրթության և դաստիարակության դժվարին գործը, հաջողություններ իրենց շնորհակալ աշխատանքում: